Campés - Biquipedia, a enziclopedia libre

# Campés

### De Biquipedia

Bariedaz de l'aragonés
Campés
Nombre local: | Campés
Charradors: | ?
Localizazión cheografica: | Ribagorza
Lugar(s) prenzipal(s): | Campo
Rasgos dialeutals: | De transizión ta o catalán
Bitalidá: | Alta
Escritors prenzipals: |

O Campés ye ra bariedat de l'aragonés que se charra en Campo (Ribagorza).

## [Editar] Fonetica

- Son muitos os casos de perduga de a -o final que no gosan trobar-se en aragonés cheneral:
  - sort (suerte)
  - corp (cuerpo)
  - traball (treballo)
  - añ (año)
  - rebós (reposte)
  - fet (feito, feto)
  - güells (güellos)
  - cunills (coniellos)
  - polls (pollos)

- Son bels casos de no diftongazión de a E curta latina, os tres primers los trobamos también en baxorribagorzano:
  - ben (bien)
  - tamé (tamién)
  - peus (piez)
  - terra (tierra. Terra tamién se troba en benasqués)
  - pedra (piedra)
  - tempo (tiempo)

- Son bels casos de no diftongazión de a O curta latina:
  - sort (suerte)
  - corp (cuerpo)
  - forza (fuerza)

- Se conserban más casos de diftongazión debán de Yod que en baxorribagorzano.
  - OCULU > ollo > guell

- O grupo -it- gosa estar castellanizato.
  - mucho, noche, pecho, ascuchá, pero se conserba fet.

- O diptongo -ie- de -iello ye castellanizato á -illo.
  - Congosto de Bentanillo

## [Editar] Morfolochía

- Articlos el, la, es, las
- Se conserba a conchunzión contimparatiba més, como en benasqués y bella zona de o Sobrarbe:
  - Magis > mais > més
- Pronomes presonal de 1º y 2º presonas plurals: nusotros y busotros.
- Morfema presonal de 1 presona plural en -m: cantam,
- Encara que o presén de o berbo estar tiene diftongo: el ye, tu yes, o pasato imperfeuto no en tiene: el eba en cuenta de el yera.

## [Editar] Conclusions

Ye una transizión entre o benasqués y o baxorribagorzano, igual que a Tierra de Campo, Congosto de Bentanillo y Turbón fan de muga entre as dos Ribagorzas, a o norte una Alta Ribagorza de bals más estreitas, mons altos, selba caducifolia y más plebia, y a o sur una Baxa Ribagorza con a Bal de l'Esera más ampla y plana, mons más chiquez, y clima, bechetazión mediterrania.

Dialeutos de l'aragonés
Aisino | Altorribagorzano | Ansotano | Aragüesino | Ayerbense | Belsetán | Benasqués | Bergotés | Baxorribagorzano | Campés | Chaqués | Cheso | Chistabín | Chodigoaragonés † | Estadillano | Fobano | Fonzense | Grausino | Nabalés | Nabarro |Panticuto | Ribagorzano | Semontanés | Tensino

Retrieved from "http://an.wikipedia.org../../../c/a/m/Camp%C3%A9s.html"

Categoría: Dialeutos de l'aragonés

##### Views

- Articlo
- Descusión
- Current revision

##### Rechirar